
Ysgrifennwch adroddiad adfyfyriol personol yn archwilio natur cymunedau, teuluoedd ac ysgolion mewn perthynas â’ch credoau a’ch tybiaethau – sut gallai’r rhain lywio eich datblygiad i fod yn athro proffesiynol

Wrth fod yn darpar athro sydd yn gweithio yn y cyfnod Sylfaen mewn ysgol, mae nifer o gredoau a thybiaethau yn cael ei greu neu ei gasglu ynglŷn â’r hyn sydd yn mynd ymlaen yn y cyfnod Sylfaen.  Un dybiaeth sydd gen i ym mhersonol am weithio yn y cyfnod Sylfaen ydi bod ysgolion Cymru yn fwy amrywiol nag yr oeddwn yn credu cyn imi ddechrau gweithio yn y cyfnod sylfaen.   Roedd hyn wedi ei seilio ar fynd i’r ysgol lle yr oeddwn yn byw cyn dod i’r brifysgol a gweld braidd dim amrywiaeth o ran y plant oedd yn mynychu’r ysgol.  Credaf fod hyn yn wir am weddill Cymru hefyd.  
Cred arall yr ydw i wedi ei ddatblygu wrth ddatblygu i fod yn ddarpar athro hefyd ydi fy mod i yn credu mewn pwysigrwydd cysylltiadau rhwng y cartref a’r ysgolion ar gyfer sicrhau datblygiad ac addysg plant.  Credwn hyn oherwydd fy mhrofiad i o fod mewn disgybl mewn ysgol, gan weld faint oedd gan rieni i wneud gyda’r ysgol a sut roedd yr ysgol yn cydweithio gyda’r cartref er mwyn sicrhau bod pob plentyn yn cael cyfleoedd i gyrraedd eu llawn botensial yn y dosbarth. 
Dywed darn o ymchwil cafodd ei hysgrifennu ar y wefan UKDiss (2019) bod y wybodaeth sydd gan athrawon yn wybodaeth sydd yn hynod o bwysig er mwyn galluogi nhw i wneud eu gwaith yn iawn ac mewn ffordd effeithiol.  Dywed taw er bod y wybodaeth ynglŷn â’r hyn sydd angen iddynt ei haddysgu yn ogystal â’r ffordd y maent yn gwneud yr addysgu yn hynod o bwysig, bod y mynediad sydd gan athrawon i’r wybodaeth yma yn “far from clear”.  Golygir hyn bod athrawon felly dim gyda’r holl wybodaeth sydd angen arnynt er mwyn gwneud swydd effeithiol, ac felly maent yn adeiladu tybiaethau ynglŷn â’r ffordd y mae addysgu yn cael ei wneud er enghraifft, neu am y ffordd mae ysgolion yn cael eu rhedeg. 
[bookmark: _GoBack]O ran fy nhybiaeth gyntaf i, sef bod ysgolion yng Nghymru yn fwy amrywiol nag yr oeddwn yn credu, rydw i wedi profi pethau yn fy ysgol leoliad sydd yn herio hyn.  Mae hyn oherwydd yn ôl y wefan Fy Ysgol Leol (2019), dim ond 2.3% o’r 482 disgyblion sydd yn yr ysgol sydd yn dod o ethnigrwydd sydd yn wahanol i Gwyn-Prydeinig.  Nid yw hyn yn cefnogi fy nhybiaeth i oherwydd nid yw hyn yn dangos amrywiaeth yn y disgyblion sydd yn fy ysgol i.  Er hyn, dangosir ffigyrau sydd wedi ei gyhoeddi gan y wefan “Stats Cymru” (2019) bod yna cynyddiad wedi bod yn y nifer o blant sydd yn dod o wledydd a diwylliannau gwahanol le na siaradir y Gymraeg yn rhugl neu yn ei o gwbl siarad.  Yn y flwyddyn ysgol 2008/2009, roedd yna 4325 o blant oedd ddim yn siarad Cymraeg o gwbl, ac o gymharu’r ffigwr yma gyda’r ffigwr o’r flwyddyn ysgol 2018/2019 sef 6515 mae cynyddiad wedi bod.    Dangosir hyn bod yr amrywiaeth sydd yna mewn disgyblion mewn ysgolion yng Nghymru wedi dod yn fwy ac felly mae rhaid bod y ffyrdd mae ysgolion yn gweithio wedi newid.  Dysgwn i hefyd gwybodaeth mewn darlithoedd sydd wedi cefnogi’r rhagdybiaeth yma, bod ysgolion yng Nghymru yn llawer mwy amrywiol nag yr oeddwn yn credu.  Dysgwn i fod yna lawer o ieithoedd amrywiol yn cael ei ddefnyddio mewn ysgolion yng Nghymru.  Er enghraifft, mewn un ddarlith ‘Amrywiaeth a’r amgylchedd sydd yn galluogi’ mi wnes i ddarganfod taw Pwyleg ydi’r trydedd iaith sydd yn cael ei siarad y mwyaf gan blant mewn ysgolion yng Nghymru, gyda 4855 o ddisgyblion, sydd yn rhywbeth sydd wedi dod yn syndod i mi oherwydd nid oeddwn i yn gwybod fod yna gymaint o siaradwyr o’r iaith yn ein gwlad ni.  Dywed hefyd y wefan Stats Cymru fod yna amrywiaeth ethnigrwydd mewn ysgolion ledled Cymru.  Dangosir, er enghraifft, bod gan yr ysgol gynradd lle es i pan oeddwn yn blentyn, amrywiaeth yn yr ethnigrwydd sydd gan y disgyblion sydd yn yr ysgol,  sydd yn beth da yn ôl PennState (2018) oherwydd bod cael amrywiaeth yn ffordd o addysgu plant “to respect and celebrate the differences in all people” sydd yn bwysig oherwydd bod hyn yn rhoi gwybodaeth iddyn nhw ynglŷn â sut mae trin pawb gyda’r un parch a thegwch.  Dangosir hefyd polisïau mewn ysgolion pwysigrwydd parchu amrywiaeth mewn ysgol er mwyn bod yn fodelau rôl dda i blant. 
Un peth yr ydw i wedi ei weld sydd yng nghefnogi fy ail gred, sef pwysigrwydd cysylltiadau rhwng y cartref ac ysgolion, ydi enghreifftiau o sut mae ysgolion yn gyd weithio gyda’r rhieni o fewn ysgolion.  Byddai enghraifft o’r hyn yr ydw i wedi ei weld ar waith yn cynnwys bod rhieni yn dod i ddrws y dosbarth er mwyn nol y plant o’r ysgol ac yn cael cyfleoedd i gyfathrebu yn uniongyrchol gyda’r athrawes dosbarth.  Mae hyn yn enghraifft o gysylltiad da oherwydd bod hyn yn rhoi cyfle i siarad am unrhyw bryderon sydd wedi codi o ochr yr addysg neu fywyd cartref er mwyn iddynt allu gweithio gyda’i gilydd i sicrhau bod y plant yn gwneud yn dda.  Dangosir ymchwil sydd wedi cael ei wneud mewn ysgol ym Mhradford (Pozniak, 2018) bod “Finding ways to involve students’ families in their education can have a profound impact on their learning”.  Cefnogir hyn fy nghred i fod y cysylltiad sydd gan rieni gyda’r ysgol yn un sydd yn hynod o bwysig er mwyn sicrhau eu bod yn cael addysg o safon uchel.  Dywed bod llais y plentyn yn cael pwyslais mawr, sydd yn ganolog ar gyfer sicrhau bod gwybodaeth yn cael ei basio ymlaen a bod pob disgybl yn cael ei barchu.  Pwysleisiai ddamcaniaeth Maria Montessori (1870) pwysigrwydd cael amgylchedd sydd yn gadarnhaol ar gyfer addysgu a datblygiad plant.  Mae hyn yn rhywbeth sydd yng nghefnogi fy nghred i oherwydd caiff pwyslais ei rhoi ar gael cyfathrebu da rhwng teuluoedd ac ysgolion ar gyfer plant oherwydd bod hyn yn sicrhau bod ganddynt yr holl wybodaeth sydd angen arnynt er mwyn gallu cefnogi plant a sicrhau eu bod yn cyrraedd eu llawn botensial yn yr ysgol.  Caiff hyn ei gefnogi gan ddamcaniaeth Montessori oherwydd ei bod hi yn adrodd sut mae angen i blant cael cefnogaeth adref yn ogystal ag yn yr ysgol er mwyn gallu addysgu i safon uchel.  Caiff hyn ei weld ar waith mewn ysgolion oherwydd bod pethau fel llythyrau yn cael eu gyrru adref gyda’r plant er mwyn eu pasio ymlaen i’r rheini.  Byddai cyfarfodydd rhieni hefyd yn rhywbeth sydd yn cael ei ddefnyddio fel enghraifft effeithiol o gysylltiad da rhwng y cartref ac ysgolion.  Mae hyn oherwydd byddai rhieni yn gallu siarad un i un gyda staff sydd yn gweithio gyda’u plant sydd yn rhoi cyfle iddyn nhw ddysgu sut mae eu gwthio ymhellach adref a byddai yn arwain at well perfformiad yn yr ysgol.  
Felly, mewn casgliad, o ran fy nhybiaeth gyntaf, rydw i wedi dysgu bod ysgolion Cymru yn llawer mwy amrywiol o ran yr ieithoedd y maent yn gallu ei drafod a’r ieithoedd sydd yn cael ei ddefnyddio er mwyn ei haddysgu, sydd yn wahanol i’r hyn y roeddwn yn ei gredu o’r blaen.  O ran fy ail gred, mae’r hyn yr ydw i wedi ei ddarganfod neu ei ddysgu tra gwneud y gwaith wedi cryfhau'r gred sydd gennai am y cysylltiadau sydd yna rhwng y cartref a’r ysgolion.  Mae hyn wedi ei seilio ar ymchwil yr ydw i wedi gwneud ar y we yn ogystal â’r hyn yr ydw i wedi ei weld tra bod yn gweithio yn fy ysgol leoliad i.   Wrth symud ymlaen, rydw i yn gweld targedau y byddai yn gallu cael ei ddefnyddio er mwyn gallu dysgu sut mae defnyddio fy nghredoau i ar waith.  Un targed y gallai i'w ddefnyddio buasai ceisio greu perthynasau agosach gyda rheini disgyblion sydd yn fy nosbarth ysgol leoliad i.  Mae hyn yn rhywbeth a fuasai yn fuddiol i mi oherwydd dywed Safonau Proffesiynol Addysgu ac Arweinyddiaeth bod angen i “pawb yn fodlon helpu ei gilydd a chydweithio’n effeithiol o fewn a thu hwnt  i’r ysgol i ledaenu addysgeg effeithiol”.  
Targed arall y buasai yn ddefnyddiol ar gyfer fy helpu i er mwyn defnyddio fy nghredoau ar waith yn fy ysgol leoliad buasai i sicrhau fy mod i yn gweithio mewn amgylchedd sydd yn gadarnhaol ar gyfer dysgu plant yn ogystal â dod yn gynhwysol.  Byddai hyn yn sicrhau bod pob plentyn yn cael cyfleoedd teg ac yn gallu buddio o’r addysg sydd yn cael ei ddarparu.  Dywed y safonau “sicrhau amodau cadarnhaol ar gyfer arloesi cydlynol y gellir ei reoli”.  Mae hyn yn bwysig oherwydd dangosir bod angen amodau cadarnhaol er mwyn sicrhau bod gwaith yn cael ei gwblhau i safon uchel.  Caiff y syniad yma ei gefnogi gan y dull ‘High Scope’ o ddysgu, ac sydd yn rhoi pwyslais ar dderbyn plant fel y maen nhw ac i’w thrin gyda pharch a thegwch wrth eu gwthio ymlaen i wneud y gorau y gallent yn yr amgylchedd addysgol.  (Pound, 2009)

